**ZAPISNIK**

16. seje Sveta zavoda OŠ Malečnik, ki je bila 1. 6. 2017 ob 17. uri v učilnici matematike.

**PRISOTNI:** Tina Fošnarič, Simona Šket Žiberna, Mateja Simonič, Stanislava Naterer, Vladimir Prah, Jožef Škof, Valerija Bračko, Marjana Nekrep, Polona Robič.

**OPRAVIČENO ODSOTNI:** Katja Kozjek Varl in Tomaž Škrlec.

**VABLJENI:** ravnatelj Rudolf Sedič, tajnik Amadej Lešnik.

**K točki 1 – Ugotovitev sklepčnosti in potrditev dnevnega reda**

Predsednica Sveta zavoda Tina Fošnarič je odprla sejo, pozdravila navzoče in ugotovila, da je na seji prisotnih 9 članov. Seja je bila tako sklepčna.

**Sklep št. 1:**

**Seja Sveta zavoda OŠ Malečnik je bila sklepčna, prisotnih je bilo 9 članov.**

Predlagala je potrditev dnevnega reda, ki so ga člani Sveta zavoda prejeli z vabilom.

**DNEVNI RED:**

1. Ugotovitev sklepčnosti in potrditev dnevnega reda.
2. Pregled sklepov pretekle seje.
3. Pregled in potrditev zapisnika pretekle seje.
4. Pregled in potrditev zapisnika korespondenčne seje.
5. Oblike dela v manjših učnih skupinah za šolsko leto 2017/18.
6. Seznanitev s skupno nabavno ceno delovnih zvezkov in drugih učnih gradiv za posamezni razred za šolsko leto 2017/18.
7. Nakup potrebščin za pouk likovne umetnosti.
8. Razno.

**Sklep št. 2:**

**Svet zavoda OŠ Malečnik je soglasno potrdil predlagani dnevni red.**

**K točki 2 – Pregled sklepov prejšnje seje**

Vsi sklepi pretekle seje so bili realizirani.

**Sklep št. 3: Svet zavoda OŠ Malečnik potrjuje sklepe prejšnje seje. Vsi sklepi so bili realizirani.**

**K točki 3 – Pregled in potrditev zapisnika pretekle seje**

Predsednica je vprašala člane, ali ima kdo pripombe na zapisnik. Ker pripomb ni bilo, je bil sprejet

**Sklep št. 4:**

**Svet zavoda je potrdil zapisnik prejšnje seje Sveta zavoda.**

**K točki 4 – Pregled in potrditev zapisnika korespondenčne seje**

Korespondenčna seja je bila razpisana v času od 24. 4. 2017 do 30. 4. 2017 do 12.ure. Na korespondenčni seji je glasovalo 7 članov Sveta zavoda ZA potrditev sklepa, 4 člani niso glasovali.

**Sklep št.5:**

**Svet zavoda OŠ Malečnik je soglasno potrdil zapisnik korespondenčne seje.**

**K točki 5 – Oblike dela v manjših učnih skupinah za šolsko leto 2017/18.**

* ni sprememb glede na prejšnje šolsko leto, zakonodaja se ni spremenila;
* od 4. do 7. razreda je možna delna diferenciacija;
* pogoj, da nastane manjša skupina, je velik razred ali dva razreda (nad 20 učencev);
* nastanek **homogenih** (ni naključna in je odvisna glede na sposobnost učencev) ali **heterogenih** (glede na vrstni red - naključno) skupin je odvisno od učitelja;
* v 8. in 9. razredu učiteljice matematike in tujega jezika zagovarjajo heterogene skupine.

**Sklep št. 6:**

**Svet zavoda OŠ Malečnik je seznanjen z oblikami dela v manjših učnih skupinah za šolsko leto 2017/2018.**

**K točki 6 – Seznanitev s skupno nabavno ceno delovnih zvezkov in drugih učnih gradiv za posamezni razred za šolsko leto 2017/18.**

* ravnatelj je člane sveta seznanil z nabavno ceno delovnih zvezkov in drugih učnih gradiv;
* učenci uporabljajo učbenike iz učbeniškega sklada. Izposojnina je brezplačna. Nabavo učbenikov financira pristojno ministrstvo;
* starši so prosili ravnatelja, da preveri delovne zvezke;
* v letošnjem šolskem letu 2016/2017 je bil samo v 5. razredu dodan zraven klasičnega učbenik tudi e-učbenik;

Ravnatelj je predstavil:

* da v 1. razredu, za delovne zvezke in učbenike Ministrstvo za izobraževanje, znanost in šport krije 30€ na učenca, čeprav kompleti stanejo od 30€ do 120€;
* da je vsak učenec točkovan s 3,2 točke in vsaka točka ima vrednost 5€, kar pomeni, da za učbeniški sklad dobimo toliko sredstev kot je vseh otrok od 2. do 9. razreda pomnožen s 3,2 točke – teh sredstev je premalo glede na to kar bi dejansko potrebovali.
* da je učbeniški sklad, ki je namenjen za vse osnovne šole, vreden cca.

14 milijonov €.

* da vsako leto OŠ Malečnik nabavi le nekaj učbenikov, saj je predvideno, da je vsak učbenik v uporabi 3 leta, nato se ga zavrže oziroma uniči, če nima podaljšane veljavnosti.

**Sklep št. 7:**

**Svet zavoda OŠ Malečnik je seznanjen s skupno nabavno ceno delovnih zvezkov in drugih učnih gradiv za posamezni razred za šolsko leto 2017/2018.**

**K točki 7 - Nakup potrebščin za pouk likovne umetnosti.**

* starši dobijo v začetku septembra položnico za nabavo potrebščin likovne umetnosti v višini 10,00 €, namenjeno učencem od 1. do 9. razreda;
* starši učencev 4., 5. in 6. razreda, ki bodo šolskem letu 2017/2018 obiskovali neobvezni izbirni predmet umetnost, bodo po položnici poravnali znesek v vrednosti 5 €.

**Sklep št. 8:**

**Svet zavoda OŠ Malečnik je seznanjen z nakupom in se strinja z višino zneska za nabavo likovnega materiala.**

**K točki 8 – Razno.**

1. Ravnatelj predstavi, da smo dobili odobreno 4.200,00 € za nabavo 80-litrskega kuhinjskega kotla, ker pa ima povečano odjemno moč, prinese tudi to višje stroške. Ker pa je potrebno vse v kompletu sanirati, je potrebno nabaviti tudi rešetko in ostale stvari, ki so potrebne za delovanje kotla, zato je cena narasla na 7.200,00 €. Problem je nastal, ker je g. Jehart iz MOM klical 26. aprila 2017 in povedal, da je potrebno do 3. 5. 2017 javiti, ali bo OŠ Malečnik sofinancirala dodatnih 3.000,00 €. Najcenejši ponudnik je bil Lorbek iz Selnice ob Dravi.

* Ravnatelj se je z izvajalcem pogodil oziroma pristal na višjo ceno, v kar je zajeta celotna zamenjava infrastrukture.

1. Strokovna oziroma tehnična napaka, ki se je zgodila pri finančnem načrtu, kajti OŠ Malečnik so odobrili zamenjavo elektroinštalacije v višini 14.000,00 €, župan je odobril ta sredstva za leto 2018. Ker pa je iz MOM g. Jehart pošiljal zadeve na ravnateljev stari e-poštni naslov, ravnatelj tega dopisa ni dobil pravočasno. Zaradi tega je potrebno teh 14.000,00 € črtati iz Finančnega načrta, saj gre izključno za investicijsko vzdrževanje te elektroinštalacije, ki bo prišla v realizacijo leta 2018.

* gre za popravek.

Želja je, da Svet zavoda OŠ Malečnik potrdi popravek Finančnega načrta.

**Sklep št. 9:**

1. **Svet zavoda OŠ Malečnik je seznanjen z nabavo 80 litrskega kuhinjskega kotla.**
2. **Svet zavoda OŠ Malečnik potrjuje popravek Finančnega načrta za leto 2017.**

Seja je bila zaključena ob 18.07 uri.

Zapisal Predsednica Sveta zavoda OŠ Malečnik

Amadej Lešnik Tina Fošnarič